AvalehtInsaiderMultikultuurses AÜEs on vegan-tooteid ootamas suured võimalused
#000000
Multikultuurses AÜEs on vegan-tooteid ootamas suured võimalused
#000001
Lõuna-Eesti kuplite vahel Tsooru külje all tegutseb endises Lepistu koolimajas Roosiku šokolaadivabrik, kus valmivad vegan-mahešokolaadid on vallutanud nii Jaapani kui ka Araabia Ühendemiraatide kauged eksporditurud.
#000002
Šokolaadivabriku asutaja Aivo Alev on oma kuuelapselise pere vajadusi arvestades välja töötanud terve rea ainulaadseid retsepte, mis on loodud just veganeid silmas pidades. Enne Dubai poole vaatamist saadi esimene suurem ekspordikogemus Jaapanist ning sealsed müügimahud on kasvanud aasta-aastalt pea 20 protsenti.
#000003
Roosiku turundusjuhi ja partneri Reet Kasekampi sõnul osatakse välisturgudel hinnata kvaliteetset tumedat šokolaadi, mida teadlikumad tarbijad peavad tõeliseks supertoiduks. “Kuid mõistsime õige pea, et Jaapanist üksi meile ei piisa ning nii sattusimegi EASi lehele, kus fookuses oli programm “Süsteemne eksport AÜEsse”,” meenutab Reet, kelle sõnul tundus programm väikeettevõttele sobiv, sest esmase ekspordiedu järel jõudis kohale arusaam, et ettevõttel puuduvad kogemused ja teadmised, kuidas süsteemselt järgmistele turgudele siseneda.
#000004
Araabia Ühendemiraadid on toidutootjate fookuses, sest riik impordib 80% toidust. LIsaks meelitas AÜE poole vaatama ka sealne ostujõud, sest Roosiku šokolaadid on tõelised premium-tooted, kuhu pole lisatud lisaaineid ega õlisid või muid kunstlikke maitsetugevdajaid. “Meie sortimenti kuuluvad tumedad mahešokolaadid on maitselt pehmed, mitte mõrud. Näiteks Roosiku mustikatooršokolaad, mis jõudis Gulfoodi messil innovatsiooniauhinna finalistide hulka, sisaldab rohkem mustikaid, kui šokolaad ise kaalub.” Seega on toote omahind kõrge ning hinnasilt ka vastav, mis välistab hinna osas konkureerimise suurtootjatega nagu Fazer, Lindt või Kalev.
#000008
Dubai multikultuurse ühiskonna peale mõeldes sai selgeks, et vähemalt šokolaad on selline toode, mida kõik võiksid nautida, olenemata usulistest või sotsiaalsetest piirangutest. “Lisaks mängib Dubai puhul väga suurt rolli turism, seega tasub seal silma paista, sest see võib avada hoopis uusi turuvõimalusi,” paneb Reet teistele ekspordihuvilistele südamele. Juba enne turuga tutvumise visiiti sai Roosiku põhjaliku turuanalüüsi konkureerivate toodete kohta, sisaldades infot nende müügikanalite ja hinnastamise kohta ning isegi fotosid riiulipindade osakaalu ja paigutuse kohta.
#000009
Üks osa eeltööst hõlmas ka tutvumist Araabiamaade kultuuriliste tavade ja ärietiketiga, millest oli palju kasu suurimal toidumessil Gulfood osalemisel. “Stendi külastas palju kohalikke ja õnneks oskasime nende kultuuriliste eripäradega arvestada. Samas toimusid kõik ärikohtumised ja läbirääkimised eurooplastega, keda leidub Dubai ettevõtetes küllaga.” Lisaks tuli kohalike tavade tundmine kasuks ka suhtlemisel sealsete sotsiaalmeedia suunamudijatega, kellest mõned on lausa kohaliku superstaari seisuses.
#000011
Programm “Süsteemne eksport” avab uksed ka kaugematele turgudele
#000013
Edasiste plaanide osas on Roosikul kavas vaadata Euroopa turgude poole, sest omandatud on kuldaväärt planeerimisoskused ja teadmine, kuidas ekspordistrateegiat koostada. Vegan-toodetele näeb Reet terendamas suurt turupotentsiaali, sest näiteks AÜEs ja teistes sarnastes riikides on loomsetele toiduainetele kehtimas palju piiranguid. “Lähis-Ida piirkonna vallutamiseks on Dubai ideaalne värav, näiteks Gulfoodil on kogu regioon alati esindatud – seega lihtsalt peab seal kohal olema. Meie tulevik näeb ette sisenemist HoReCa sektorisse, laienemist nišipoodidesse ja oma toote sidumist luksusliku elustiiliga – selleks tahame teha ise rohkem turundust ning müügitoetust, et edasi laieneda Saudi Araabiasse, Kuveiti ja Katari,” näeb Reet tulevikuvõimalusi.
#000016